kardosdrur/scandi-wiki huggingface dataset:
Ledsætning

En ledsætning er en del af en helsætning inden for sprogvidenskab.

En ledsætning er underordnet en helsætningsstamme, og en ledsætning kan i modsætning til en helsætningsstamme ikke stå alene.

En helsætning kaldes af nogle populært »et punktum«, f.eks. »Vil du læse næste punktum?«, og betydningen er: det der står mellem to punktummer. Helsætningen kan bestå af kun en helsætningsstamme, f.eks. »Vi skal huske at købe kartofler«, og en helsætning kan være så kort som kun ét ord: »Kom!«, imperativen af et verbum. Så kort kan en ledsætning ikke være.

En ledsætning kaldte man tidligere en bisætning. Den er underordnet det, man kaldte en hovedsætning. Eksempel: »Kom, når du har tid!«. Helsætningsstammen er "kom". Ledsætningen er "når du har tid". Fra punktum til punktum (helsætningen) kaldte man en periode.

Ledsætninger indledes ofte af bindeord, f.eks. af: at, hvis, om, selv om.

IKKE-prøven er en tommelfingerregel til at skelne mellem helsætningsstamme og ledsætninger. I ledsætningen kommer "ikke" mellem grundled (subjekt) og udsagnsled (verballed), og det gør det ikke i helsætningsstammen. Eksempel: »Hvis du ikke kommer, bliver festen ikke til noget«. I ledsætningen står ikke mellem grundleddet du og udsagnsleddet kommer. I helsætningsstammen er udsagnsleddet bliver, og grundleddet er festen, og nægtelsen ikke står ikke mellem udsagnsled og grundled i en helsætningsstamme. (Man kan godt komme ud for sprogvarianter, hvor ikke-prøven ikke holder: (hvis ikke du kommer) i en ledsætning; men hvis ikke står mellem grundled og udsagnsled, kan det ikke være en helsætningsstamme).

Grammatik
Poul Gernes

Poul Gernes (født 19. marts 1925 på Frederiksberg, død 22. marts 1996) var en dansk maler, grafiker og billedhugger, som var født og opvokset på Frederiksberg i København. Han var gift med tekstilkunstneren Aase Seidler Gernes. De havde fire børn, heriblandt digteren Ulrikka Gernes.

I 1943 kom han i lære som litograf, og i 1949 debuterede han på Kunstnernes Efterårsudstilling. Poul Gernes arbejdede gennem 1950'erne bl.a. med prototyper til møbler og lamper. Omkring 1960 genoptog han maleriet og udstillede separat i Galleri Hybler i København. I 1961 modtog han et legat fra Thorvaldsen-Eckersbergfondet, og han startede sammen med kunsthistorikeren Troels Andersen den eksperimenterende kunstskole Eks-skolen.

I 1965 bosatte Poul Gernes sig i Ekeröd i Skåne og modtog et arbejdslegat fra Statens Kunstfond.

Poul Gernes døde i 1996, 71 år gammel.

Efter Gernes død er det kommet frem, at Aase Seidler Gernes har været behjælpelig med design og farvevalg. Dette skriver Mikkel Bogh i forordet til bogen "Aase Seidler Gernes".

Større arbejder 
I 1968 fik Poul Gernes til opgave at udsmykke Københavns Amts Sygehus i Herlev, som var under opførelse og blev indviet i 1976.

I 1977 påbegyndte han udsmykningen af Carlsberg Bryggeriernes Tappehal.

I 1988 blev hans kendte udsmykning af Palads-biografen til.

Filmografi 
 Normannerne, (1976), Manuskript, Instruktion

Eksterne henvisninger 
 

 www.gernes.dk – Klara Karolines Fond

Referencer 
     

Malere fra Danmark
Grafikere fra Danmark
Billedhuggere fra Danmark
Personer fra Frederiksberg
Modtagere af Eckersberg Medaillen
Danskere i 1900-tallet
Achim Stocker

Achim Stocker (27. maj 1935 Konstanz –  1. november 2009 Freiburg im Breisgau) var en tysk formand for den tyske fodboldklub SC Freiburg. Han arbejdede 37 år som formand for SC Freiburg siden 1972 og var den ældste præsident i professionel tysk fodbold, 

Stocker døde den 1. november 2009 af et hjerteanfald..

Personlige liv 
Han var gift med Hanne; sammen fik de sønnen Christian og datteren Sabine.

Referencer 

Fodbold i Tyskland
Irrealis

Irrealis er en grammatisk form af verberne til gengivelse af noget uvirkeligt, der gengives ved konjunktiv i sprog, der har denne form, og ved en simpel datid i indikativ i visse andre sprog.

Ledsætningen hvis jeg var konge er irrealis, idet udsagnet strider mod virkeligheden, for jeg er jo ikke konge.

Verballeddet var står i konjunktiv på f.eks. tysk: wäre (i modsætning til indikativformen: war).

Grammatik
Syama

Syama er den ene af Yamas to hunde. Yama er gud i hinduismen, hvor han leder de døde videre til den næste verden. Hans hunde hedder Syama den sorte og Sabala den plettede.

Hinduisme
Orgrimmar

Orgrimmar er en fiktiv by fra Warcraft-universet. Byen er hovedstad for orkerne og troldene fra Darkspear-stammen. Byen er grundlagt af den orkiske Warchief Thrall i den nordlige udkant af Durotar.

Historie
Thrall, ledte orkerne til kontinentet Kalimdor (en del af Azeroth) fra Draenor, nu kaldet Hellfire Peninsula. Her fandt de et nyt land som mindede på mange måder om Draenor og gjordte krav på det. Dette land kaldte de for Durotar, opkaldt efter Thralls far, som blev myrdet, og orkerne begyndte at opbygge deres engang storslåede samfund. Ved hjælp fra deres nye allierede, de kæmpe minotaur-lignende væsener kaldet Tauren og troldene fra Darkspear-stammen, så Thrall og hans folk frem til en ny æra af fred i deres nye land.

Derfra begyndte konstruktionen af den mægtige kriger by Orgrimmar. Navngivet efter den tidligere Warchief, Orgrim Doomhammer, den nye by var bygget inden for kort tid, da de havde hjælp fra både gobliner, Tauren, troldene og Rexxar; en figur, der er en blanding af ogre og ork) fra Mok'Nathal-klanen.

De havde dog nogle problemer med Centaur, harpies, thunder lizards, kobolds, onde orkiske warlock og uheldigvis, Alliancen. På trods af alt dette blev Orgrimmar dog bygget, og er uden tvivl en af de største kriger byer i World of Warcraft.

Orgrimmar ligger ved foden af et bjerg som skiller Durotar og Azshara. Selvom Orgrimmar er hovedstaden for Orkerne og troldene, er det også hjem for utallige af Tauren, udøde og en stigende mængde blodelvere, som for nylig var blevet accepteret ind i Horden.

Se også
 Byer i World of Warcraft

Warcraft
Steder i Warcraft-universet
Taylor Mitchell

Taylor Josephine Stephanie Luciow bedre kendt som Taylor Mitchell (født august 1990 i Toronto, Ontario, Canada; død 28. oktober 2009) var en canadisk musiker indenfor folk-genren. Den 19 år gamle canadiske country- og folkesangerinde begav sig alene ud på fodtur i Cape Breton Highlands National Park i Nova Scotia.

Der blev hun blev angrebet af to, formentlig tre prærieulve af den hybride race Eastern Coyote, der er en krydsning mellem almindelig prærieulv og ægte ulve.

Andre fodturister, der befandt sig i området, hørte hendes skrig og alarmerede vagterne i nationalparken.

Da de ankom til stedet skød de mod prærieulvene, hvor en blev ramt men det lykkedes dem ikke at finde liget umiddelbart.

Taylor Mitchell lå blødende på bakken og var slemt skadet.

Mitchell blev fløjet med helikopter til sygehuset i provinshovedstaden Halifax, men hendes livet stod ikke til at redde og onsdag døde hun af skaderne.

Da det efterfølgende stod klart, at flokken af eastern coyotes helt atypisk fra almindelige coyotes, jagede på ulve-maner i flok, iværksatte man en reel jagt på den omhandlende flok. Man skød herefter 10 stk., hvor man med sikkerhed kunne udpege to individer som værende de to, der blev set ved liget, mens man i en tredje fandt rester i mavesækken af menneskeligt DNA.

Få dage før hun døde blev Mitchell nomineret til Canadian Folk Music Award for Young Performer of the Year.

Referencer

Eksterne henvisninger 
 Officielle side
 Myspace side

Musikere fra Canada
Middlesex County (Massachusetts)

Middlesex County er et amerikansk county i delstaten Massachusetts.

Counties i Massachusetts
Fårevejle Kirke

Fårevejle Kirke er en kirke i Fårevejle Kirkeby på Nordvestsjælland. Kirken er kendt for at være hvilested for Jarlen af Bothwell

Eksterne kilder og henvisninger 
 Fårevejle Kirke  i bogværket Danmarks Kirker (udg. af Nationalmuseet)
 Fårevejle Kirke  hos nordenskirker.dk
 Fårevejle Kirke  hos KortTilKirken.dk

Kirker i Odsherred Kommune
Kirker i Roskilde Stift
Kirker i Holbæk Amt
RKC Waalwijk

RKC Waalwijk er en hollandsk fodboldklub, som spiller i den hollandske Æresdivision.

Historie 
RKC står for Romersk-Katolsk-Club, og klubben er en fusionsklub af HEC, WVB og Hercules. Den blev stiftet den 26. august 1940 og havde hjemme på Sportpark Olympia indtil 1996, hvor det nye Mandemakers Stadion stod klar. Det blev indviet mod Roda JC. Selvom RKC Waalwijk er kendt som en af de mindre klubber i hollandsk æresdivisionsfodbold, så har RKC Waalwijk haft status som tophold i mange år. RKCs hjemmefarver er gule og blå. Efter 17 år i den bedste hollandske række måtte Waalwijk nedrykke efter play-off nederlag til VVV-Venlo. Det kostede 2 sæsoner i den næstbedste række, men den 3. juni 2009 ledte den tidligere Waalwijk-spiller Ruud Brood klubben til oprykning efter en 1-0 i oprykningskampen mod De Graafschap. Den belgiske angriber Benjamin De Cuelaer scorede kampens enlige mål.

I sæsonen 09/10 havde Waalwijk 0 point efter 8 kampe og en målscore på 3-20, bl.a. på grund af resultater som 4-1 nederlag til Ajax og 0-6 til AZ Alkmaar, men så fik holdet endelig point på kontoen da de hjemme vandt 4-1 over Roda JC.

I sæsonen 09/10 måtte Waalwijk erkende, at de havde store finansielle problemer, og klubben ønskede hjælp fra sine fans med frivillige bidrag.

Kendte spillere med fortid i RKC Waalwijk 
 Khalid Boulahrouz (Chelsea F.C., VfB Stuttgart)
 Giovanni van Bronckhorst (FC Barcelona, Feyenoord)
 Thomas Vermaelen (Arsenal F.C.)

Danske spillere med fortid i RKC Waalwijk 
 Michael Krohn-Dehli
 Dennis Rommedahl
 Nicklas Svendsen
  Birger Jensen
 Mika Biereth (på leje fra Arsenal, siden 2022)

Kendte managere i RKC Waalwijk 
 Martin Jol (1998-2004)
 Erwin Koeman (2004-2005)
 Adrie Koster (2005-2007)

Fodboldklubber i Nederlandene
Etableret i 1940
Danmarks Socialistiske Befrielseshær

En aldrig optrevlet gruppe, der kaldte sig Danmarks Socialistiske Befrielseshær, forkortet DSB, påtog sig ansvaret for nogle benzinbombeangreb i Århus i 1980.

Tidligere kriminalinspektør Jørn Moos har i sin bog fra 2009 om Blekingegadebanden fremsat en teori om forbindelse imellem disse to grupper, og påstår at der kunne være forbindelse til lignende grupper i Vesttyskland som RAF, som Moos påstår personer i Århus havde kontakt med på dette tidspunkt, denne teori bygger på at flere af gruppens medlemmer angiveligt skulle have opholdt sig i Århus flere gange i perioden eller haft fast bopæl, og at flere spor angiveligt skulle pege i retningen af gruppen står bag blandt andet kidnapning, brandattentater og røveri i de tidlige 1980'ere. Denne teori er ikke bekræftet af medlemmerne i Blekingegadebanden selv.

Henvisninger

Eksterne henvisninger 
 "Dengang jeg fik en terrorist som nabo", 6. april 2012, Information.
 Ved du hvem du er? – Danmarks Socialistiske Befrielseshær, 3. oktober 2010, Alle tiders historie, DR P1.

Terrorgrupper
The Collection

The Collection er navnet på Labans opsamlingsalbum, som udkom i 2000.

Spor 

Album fra 2000
Laban-album
Komodo

Komodo er en fredet ø i Indonesien. Der lever mange komodovaraner. Administrativt er øen en del af provinsen Nusa Tenggara Timur. Øen er på 390 km² og har over 1.000 indbyggere.

Øer i Indonesien
Piruet

Piruet eller piruette (kommer af det franske pirouette), er et udtryk inden for ballet, som beskriver en danser som drejer omkring kroppens egen akse, stående på ét ben. Den udføres oftest mens danseren står på tå og kan også udføres sådan, at danseren bliver "drejet" af en partner. 

En piruet kan drejes udad, en dehors, eller indad, en dedans. 

Ballet
Rotation

en:Pirouette#Pirouette
Rekognosceringsfly

Et rekognosceringsfly (: recognoscere for 'undersøge', 'genkende') er et militærfly med det formål at udspionere fjenden fra luften. Tidligere var rekognosceringsfly ubevæbnede udgaver af hurtige kampfly, f.eks. Lockheed F-5 og Saab SF-37 Viggen, efterhånden udstyres almindelige jagerfly med kapsler med rekognosceringsudstyr (f.eks. F-16 med Red Baron-kapsler med infrarøde kameraer).

Rekognosceringsfly medfører typisk fotoudrustning og billederne bliver først undersøgt efter landingen af fototydere. Efterhånden er det muligt at modtage real-time billeder under missionen. Fotorekognoscering kan anvendes til at udpege mål for senere luftangreb, og til at evaluere effektiviteten af luftangreb.

Rekognosceringsfly kan også udføre SIGINT, der er indsamling af fjendens elektroniske signaler, radar såvel som kommunikation. Disse elektroniske opklaringsfly er oftest større fly med mange besætningsmedlemmer (f.eks. Boeing RC-135).

Nogle rekognosceringsfly er fra starten af designet som et sådant og kaldes ofte for "spionfly". Berømte spionfly er Lockheed U-2 og Lockheed SR-71 Blackbird fra CIA. Disse er blevet overflødiggjorte af bedre satellitter og ubemandede rekognosceringsfly. Sidstnævnte kombinerer den passive efterretningsindsamling med en offensiv kapacitet.

Eksempler på rekognosceringsfly 
 Fokker C.V, IIIR

Anden verdenskrig 
 Messerschmitt Bf 110
 Supermarine Spitfire PR.XI
 Lockheed F-5
 Mitsubishi Ki-46 Dinah
 de Havilland Mosquito PR.XVI
 Arado Ar 234

Den kolde krig og moderne tid 
 English Electric Canberra PR.9
 Republic RF-84F Thunderflash
 McDonnell RF-101G Voodoo
 Jakovlev Jak-25RV 'Mandrake'
 Vought RF-8G Crusader
 Saab S-35E Draken (i Flyvevåbnet kaldet RF-35)
 McDonnell Douglas RF-4E Phantom II
 Northrop RF-5E Tigereye
 Mikojan-Gurevitj MiG-25R
 Hawker Siddeley Nimrod R.1
 Saab SF-37 Viggen
 Dassault Mirage III-R
 Saab JAS 39 Gripen
 Northrop Grumman RQ-4 Global Hawk
 Lockheed U-2
 Lockheed SR-71 Blackbird

Fotorekognoscering 
Under 2. Verdenskrig opstod Fighter Reconnaissance (FR), som var hurtige fly, der i lav højde trængte ind i fjendtligt luftrum for at fotografere udvalgte mål, f.eks. kamuflerede styrker. Da flyene samtidigt var ensædede blev opgaven lettere stressende for piloterne. Løsningen var at lade flere kameraer optage samtidige, overlappende billeder. Kameraer monteret med et synsfelt skråt til højre kaldes for Right Oblique (R), skråt til venstre Left Oblique (L) og skråt fremad for Nose Oblique (N). Lodrette kameraer betegnes tilsvarende Vertical (V). Kameraer i venstre side med forskellige depressionsvinkler og/eller objektiver nummereres L1 og L2 (tilsvarende med de andre).
 
En anden løsning var at automatisere fotograferingen med intervalometre (Pictures Per Second), hvor piloten kunne koncentrere sig om at undgå antiluftskytset og kameraerne optog typisk otte billeder i sekundet. Foruden at fremme en succesrig mission giver det også mulighed for stereoskopiske betragtninger.

Optagelser om natten kan foretages med magnesium-lysbomber, eller infrarøde kameraer.

Se også 
 Observationsfly
 Luftfoto
 Maritimt patruljefly

Kilder 

Militærfly
Flyvemaskiner
Overvågning
Google Wave

Google Wave var et internetbaseret samarbejds- og kommunikationsværktøj, som blev annonceret af Google i 2009. Det er vanskeligt at klassificere værktøjet, da det lånte funktioner fra mange kendte it-værktøjer. Det havde således funktionaliteter, som minder om både chat, mail og sociale netværk. 

Google Wave åbnede d. 18. maj 2010 op for alle til at kunne benytte Google Wave, indtil da var det ellers kun muligt at oprette en bruger, hvis man fik en invitation fra en anden bruger eller Google Wave-teamet.

I august 2010 blev det annonceret at vedligeholdelsen af tjenesten ville ophøre, og at udfasningen ville være over flere trin. Trin 1 trådte i kraft den 31. januar 2012, siden den dag blev tjenesten lukket for nye indlæg og ændringer. Trin 2 var det endelige trin og det indebar at den lukkede helt ned. Siden den d. 30. april 2012 er Google Wave offline og domænet (wave.google.com) linker til et support-opslag som forklarer lukningen.

Kilder og eksterne henvisninger 

 Google Wave
 Google Wave Officielle Blog

Wave
Phrazes For the Young

Phrazes for the Young er debut solo albummet af den amerikanske sangskriver Julian Casablancas som blev udgivet den 2. november 2009. Casablancas, som er mest kendt for sin rolle som forsanger for det amerikanske rockband The Strokes, indspillede albummet i New York, Los Angeles og Nebraska.

Track Listing 

 Out of the Blue
 Left & Right in the Dark
 11th Dimension
 4 Chords of the Apocalypse
 Ludlow St.
 River of Brakelights
 Glass
 Tourist
 Old Hollywood (iTunes bonus track)
 30 Minute Boyfriend (iTunes bonus track)
 I Wish It Was Christmas Today (iTunes bonus track)

References 

Album fra 2009
Indierockalbum
Maise Njor

Maise Njor (født 23. maj 1968) er en dansk journalist og forfatter. Njor er forhenværende chef for livsstilsmagasinet Eurowoman, har udgivet ni bøger, og er tidligere medlem af det succesfulde radioprogram Mads og Monopolet. Hun blev bl.a. kendt for sin debutroman "Michael Laudrups tænder" i 2005. Bogen er baseret på en brevkorrespondance mellem Maise Njor og Camilla Stockmann. I 2009 udgav de endnu en korrespondance i bogform: "Charlie Hotel Oscar Kilo", denne gang med skilsmisse og graviditet som bogens omdrejningspunkt. Udover de to kollaborationer med Stockmann, har hun også skrevet "Livet for let øvede" i samarbejde med den britiske Fay Weldon. Endvidere har hun været manuskriptkonsulent på tv-serien Nynne og filmen INKA$$O.

Desuden var hun fast del af dokumentarserien Sex, Kaos og Bekendelser på DR2, der blev udsendt første gang i 2012. Seriens koncept bestod af, at fem danske kvinder filmede deres liv i 100 dage. Af andre TV-udsendelser har hun bl.a. deltaget i Smagsdommerne og været gæst ved James Price madprogram Price inviterer.

Bibliografi 
 Michael Laudrups tænder (2005)
 Sit! Fortællinger fra et hundeliv (2007)
 Er det her der bliver bollet? (2009)
 Du ser træt ud, skal jeg holde dine bryster? (2009)
 På rejse med Tine & Maise (2010)
 Charlie Hotel Oscar Kilo (2010)
 Livet for let øvede (2010)
 Mit liv som mundlam (2011)
 Der var engang en mand (2012)
 Den forkerte giraf (2014)
 Kære Bagklog (2023)

Eksterne henvisninger 
 
 

Romanforfattere fra Danmark
Dansksprogede forfattere fra Danmark
Sortlandsbroen

Sortlandsbrua er en betonbro  som går over Sortlandssundet mellem Langøya og Hinnøya og ligger i Nordland fylke i Norge. Den er en del af riksvej 82 og riksvej 85. Broen er bygget efter frit frembyg-metoden og har en totalængde på 948 meter, med længste spænd 150 meter. Gennemsejlingshøjden er 30 meter, og broen  har i alt 21 spænd. Hovedspændet er funderet på 30 meters vanddybde med sænkekasser.

Sortlandsbroen blev taget i brug den 4. juli 1975, og er en af Vesterålsbroerne. Disse blev opført i 1970'erne som en del af et interkommunalt samarbejde mellem de berørte kommuner i Vesterålen og Statens vegvesen, og gav kommunerne færgefri vejforbindelse. Vesterålsbroerne blev i det væsentligste finansieret med bompenge. 

Sortlandsbroen og de øvrige Vesterålsbroer blev projekteret af firmaet Aas-Jakobsen AS, Oslo.

De øvrige Vesterålsbroer er Andøybroen, Hadselbroen og den noget mindre Kvalsaukan bro. Sammen med Tjeldsundbroen ved Harstad, knytter disse Vesterålen til fastlandet.

Før Sortlandsbroen blev bygget var færgestrækningen mellem Sortland på Langøya og Strand på Hinnøya en af Norges travleste.

Eksterne henvisninger
 Structurae om Sortlandsbroen
Sortlandsbroen på broer.no
 The World's Longest Tunnel Page (bro-delen)

Broer i Norge

Nordlands geografi
Césarprisen

Césarprisen er Frankrigs nationale filmpris, der har været uddelt siden 1975. De nominerede udvælges af medlemmerne af Académie des Arts et Techniques du Cinéma. Filmprisen anses for at være det franske modstykke til Oscaruddelingen.

Kategorier 
Film
 César for bedste film – (César du meilleur film)
 César for bedste animationsfilm – (César du meilleur film d'animation)
 César for bedste debutfilm – (César du meilleur premier film ) (César de la meilleure première œuvre de fiction de 1976 à 1999 et César de la meilleure première œuvre de 2000 à 2005)
 César for bedste udenlandske film – (César du meilleur film étranger)
 César for bedste dokumentarfilm – (César du meilleur film documentaire)
 César for bedste film fra EU – fra 2003 til 2006 (César du meilleur film de l'Union européenne)

Produktion
 César for bedste instruktør – (César du meilleur réalisateur)

Manuskript''
 César for bedste original manuskript eller bearbejdelse – (César du meilleur scénario original ou adaptation)

Siden 2006 er denne pris opdelt i 2 separate priser:

 César for bedste original manuskript – (César du meilleur scénario original)
 César for bedste bearbejdede manuskript – (César de la meilleure adaptation)Fortolkning César for bedste mandlige hovedrolle – (César du meilleur acteur)
 César for bedste kvindelige hovedrolle – (César de la meilleure actrice)
 César for bedste mandlige birolle – (César du meilleur acteur dans un second rôle)
 César for bedste kvindelige birolle – (César de la meilleure actrice dans un second rôle)
 César for største mandlige filmhåb – (César du meilleur espoir masculin)
 César for største kvindelige filmhåb – (César du meilleur espoir féminin)Teknik César for bedste kostumer – (César des meilleurs costumes)
 César for bedste scenografi – (César du meilleur décor)
 César for bedste klipning – (César du meilleur montage)
 César for bedste fotografering – (César de la meilleure photographie)
 César for bedste lyd – (César du meilleur son)Kortfilm César for bedste kortfilm – (César du meilleur court-métrage)
 César for bedste animationskortfilm – (César du meilleur court-métrage d'animation)
 César for bedste fiktionskortfilm – (César du meilleur court-métrage de fiction)
 César for bedste dokumentationskortfilm – (César du meilleur court-métrage documentaire)Musik César for bedste musik skrevet til en film – (César du meilleur musique écrite pour un filmÆres Ærescésar – (César d'honneur)Andre'''
 César for bedste filmplakat – (César de la meilleure affiche)
 César for bedste producent – (César du meilleur producteur)
 Césaren over alle Césarer – (César des Césars)

Danske modtagere 
 Sidse Babett Knudsen for bedste kvindelige birolle i Hermelinen (2016)

Afholdelser

Ekstern henvisning 
 Officiel hjemmeside

Kilder 

 
Filmpriser fra Frankrig
Camilla Stockmann

Camilla Stockmann (født 20. august 1973) er en dansk journalist og forfatter.

Stockmann har studeret litteraturhistorie ved Aarhus Universitet, men blev i 2000 cand.mag. i moderne kultur på specialet Sku' det være kunst? Avantgardekunstens mulighedsrum i samtidens Danmark diagnosticeret gennem tre kunstskandaler i 1994. Hun har arbejdet som klummeskribent ved Eurowoman, som redaktør for Politikens kulturredaktion iBYEN og har siden været kulturreporter på Politikens kulturredaktion. Stockmann vandt i 2009 Hørup-prisen for sit journalistiske virke og den 5. januar 2018 2017-Cavling-prisen sammen med Janus Køster-Rasmussen for bogen Bullshit – Fortællingen om en familie.

Hun har udgivet fire bøger. I 2019 optaget i Kraks Blå Bog.

I 2021 var hun blandt de nominerede til FUJ's Graverpris (Foreningen for Undersøgende Journalistik) for dækningen af en seksualiseret kultur i DR's Pigekoret.

I 2022 modtog hun sammen med kollegaen Lea Wind-Friis Den Danske Publicistklubs Dokumentarpris for dækningen af magtmisbrug i DR Pigekoret.

Camilla Stockmanns tvillingesøster er filmproducer Sara Stockmann.

Bibliografi 

 Michael Laudrups tænder (2005). Skrevet med Maise Njor.
 Nyforelskelse og andre cykelstyrt (2005)
 Charlie Hotel Oscar Kilo (2009). Skrevet med Maise Njor.
 Bullshit - Fortællingen om en familie (2017). Skrevet med Janus Køster-Rasmussen

Henvisninger 

Journalister fra Danmark
Essayister fra Danmark
Journalister ved Politiken
Dansksprogede forfattere fra Danmark
Cavlingprismodtagere
Personer i Kraks Blå Bog
Studenter fra Metropolitanskolen